Diari Oficial de la Generalitat Valenciana


Sumari del DOGV 9817, del 27-03-2024 (2024/2544)

RESOLUCIÓ de 4 de març de 2024, de la Presidència del Consorci Hospital General Universitari de València (CHGUV), per la qual es resol el procés d'avaluació de l'acompliment de diverses places de direcció de caràcter assistencial del CHGUV, corresponent a les convocatòries CM/03/2006, CM/02/2018 i CM/03/2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9817

Data del DOGV
:   27-03-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/2544


Data del document
:   04-03-2024

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * Consorci Hospital General Universitari de València
    * Consorcio Hospital General Universitario de València

RESOLUCIÓ de 4 de març de 2024, de la Presidència del Consorci Hospital General Universitari de València (CHGUV), per la qual es resol el procés d'avaluació de l'acompliment de diverses places de direcció de caràcter assistencial del CHGUV, corresponent a les convocatòries CM/03/2006, CM/02/2018 i CM/03/2018. [2024/2544]  
Les bases generals dels processos de provisió de places que comporten direcció, aprovades per resolució de la Presidència del CHGUV de data 15 de gener de 2018 (DOGV 8245, 01.03.2018), regulen en la seua base 18a i en la disposició transitòria el procés d'avaluació, a l'efecte de continuïtat en l'acompliment de les places de direcció en l'àmbit del CHGUV.  
La referida base 18a resulta d'aplicació a les direccions de la convocatòria CM/03/2006, de conformitat amb el que estableix la disposició transitòria de les esmentades bases generals. Així, mitjançant resolució de la Presidència del CHGUV de data 5 d'abril de 2019 (DOGV 8533, 23.04.2019) es confirmava en l'acompliment de les seues respectives direccions a Empar Lurbe Ferrer, Ricardo Fabra Ramis i Cristóbal Zaragoza Fernández, amb caràcter temporal, amb sotmetiment a avaluació quadriennal de l'acompliment i s'establia el període subjecte a avaluació i la data de presentació de la documentació requerida a aquest efecte.  
Respecte de les places assenyalades en el paràgraf anterior no hi ha hagut lloc a la realització del procés d'avaluació, bé per la situació de jubilació efectiva de les persones interessades abans de conducta a aquest, bé per la manifestació expressa d'interrompre el procés ja iniciat per causa així mateix de jubilació.  
Quant a les convocatòries CM/02/2018 i CM/03/2018, mitjançant resolucions de la Presidència del Consorci HGUV de dates 23 de novembre de 2018 (DOGV 8441, 11.12.2018) i 13 de març de 2019 (DOGV 8536, 26.04.2019) respectivament, es resolen estes i s'estableixen els efectes economicoadministratius dels corresponents nomenaments, el caràcter temporal d'aquests, i el sotmetiment a avaluació del seu acompliment pel període que en estes s'assenyala. L'apartat tercer de la referida resolució de 23 de novembre de 2018 estableix que de no fer-ho així, es considerarà que renuncia a participar en el procés d'avaluació i, en conseqüència, a la seua continuïtat en la plaça.  
  
La referida base 18a estableix així mateix en el seu apartat 18.3 que «la falta de presentació de la memòria de gestió suposarà l'automàtica renuncia al procés d'avaluació i la finalització del nomenament temporal obtingut inicialment, reincorporant-se la persona a la seua plaça bàsica o situació que corresponga». Aquest és el cas de la persona adscrita a la direcció de servei de Dermatologia M-Q i Venereologia, Desamparados Pérez Ferriols, empleada pública del Consorci subjecta a règim jurídic laboral amb caràcter fix.  
A aquest efecte, en els termes establits en les referides bases generals, s'ha portat a terme el present procés d'avaluació, de les direccions assistencials exercides de manera efectiva durant el període establit de quatre anys, i que figuren en l'annex a la present resolució.  
  
Les respectives comissions d'avaluació nomenades a aquest efecte mitjançant resolució de la Presidència del CHGUV de 7 de novembre de 2023 (DOGV 9736, 30.11.2023), han informat respecte dels candidats i proposat la seua continuïtat, si és el cas, dels que figuren en l'annex a la present resolució.  
En consideració al caràcter de plaça vinculada de la direcció de secció de Medicina Preventiva i Salut Pública i la condició de funcionari de carrera del cos docent de la Universitat de València de José Luis Alfonso Sánchez, la continuïtat en l'acompliment de la mateixa estarà limitada a la permanència d'aquesta plaça.  
En conseqüència, d'acord amb les propostes de les respectives comissions d'avaluació i amb les atribucions de l'apartat primer de l'Acord de 10 de maig de 2022, del Consell de Govern (DOGV 9354, 03.06.2022), pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, la Presidència del CHGUV, resol:  
  
Primer  
Confirmar a les persones que figuren en l'annex a la present resolució, en l'acompliment de la plaça que en cada cas s'especifica.  
El nomenament té caràcter temporal i es troba sotmés a avaluació quadriennal de l'acompliment a l'efecte de la seua continuïtat, en els termes previstos en les bases generals de provisió de places de direcció aprovades per la Resolució de 15 de gener de 2018, de la Presidència del CHGUV (DOGV 8245, 1.03.2018).  
A aquest efecte, les persones interessades hauran de presentar en la data que s'indica en aquest annex i referida al període que en el mateix s'assenyala, la documentació i el projecte-memòria establits en la base 18a de les citades bases generals. En cas de no fer-ho així, es considerarà que renuncien a participar en el procés d'avaluació i, en conseqüència, a la seua continuïtat en la plaça.  
  
Segon  
Confirmar a José Luis Alfonso Sánchez, DNI \*\*0851\*\*\*, en l'acompliment de la direcció de secció de Medicina Preventiva i Salut Pública del CHGUV, plaça vinculada amb la Universitat de València (núm. 74468), fins a la seua permanència com a funcionari de carrera del cos docent de la UV en aquesta.  
  
Tercer  
Donar per finalitzat el nomenament de caràcter temporal de Desamparados Pérez Ferriols en la plaça de cap de servei de Dermatologia M-Q i Venereologia, per la qual cosa de conformitat amb el que s'estableix en la base general 18a esmentada en la part expositiva de la present resolució cessarà en aquesta, havent de dur-se a terme els actes administratius que en conseqüència resulten procedents, en els termes establits en la referida base 18a.  
  
Per la Direcció de Recursos Humans es realitzaran els actes administratius oportuns per a l'eficàcia d'aquesta resolució.  
  
Contra aquest acte que esgota la via administrativa, pot interposar-se potestativament recurs de reposició davant aquest mateix òrgan, en el termini d'un mes comptat des de l'endemà de la seua publicació o, directament, recurs contenciós administratiu en el termini de dos mesos comptats de la mateixa manera, davant el jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 4 de març de 2024.- El president del CHGUV i conseller de Sanitat: Marciano Gómez Gómez.